**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ԿՐԹՈՒԹՅԱՆ ՄԱՍԻՆ»**  **ՕՐԵՆՔՈՒՄ**

**ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Կրթության մասին» 1999 թվականի ապրիլի 14-ի ՀՕ-297-Ն օրենքի (այսուհետ՝ Օրենք) 36-րդ հոդվածի՝

1. 6.4-րդ կետը շարադրել հետևյալ խմբագրությամբ.

«6.4) սահմանում է արտադպրոցական ծրագրեր իրականացնող կազմակերպությունների և կենտրոնների մանկավարժական և վարչատնտեսական աշխատողների պաշտոնների անվանացանկն ու դրանց նկարագիրը.»։

**2.** 6.5-րդ կետից հետո լրացնել նոր` 6.6-րդ կետով՝ հետևյալ բովանդակությամբ.

«6.6) սահմանում է արտադպրոցական կազմակերպությունների, կենտրոնների՝ Հայաստանի Հանրապետության պետական բյուջեի միջոցներից ֆինանսավորման կարգը.»։

**Հոդված 2.** Օրենքի 37-րդ հոդվածի՝

**1.** 3․3-րդ և 15-րդ կետերն ուժը կորցրած ճանաչել։

**2.** Օրենքի 37-րդ հոդվածի 3-րդ մասը լրացնել նոր՝ 3․4-րդ և 3.5-րդ կետերով՝ հետևյալ բովանդակությամբ.

«3.4) հաստատում է երաժշտական, արվեստի, գեղարվեստի և պարարվեստի դպրոցների օրինակելի ուսումնական պլանները.

3.5) հաստատում է երաժշտական, արվեստի, գեղարվեստի և պարարվեստի դպրոցների ընդունելության կազմակերպման և ավարտական քննությունների անցկացման ընթացակարգը.»։

**Հոդված 3.** Օրենքի 49-րդ հոդվածի 2-րդ կետը լրացնել նոր՝ 2.1-ին կետով՝ հետևյալ բովանդակությամբ․

2.1**)** Նախադպրոցական, հանրակրթական և արտադպրոցական ուսումնական հաստատությունների սովորողների շրջանում գործածվում են միայն պետական կառավարման լիազորված մարմնի կողմից երաշխավորված կրթական, հոգևոր, գեղագիտական, ֆիզիկական, ազատ ժամանցի, արհեստի և արվեստի գիտելիքների ձեռքբերմանն ուղղված ծրագրերը, ուսումնական նյութերն ու դասընթացները, այդ թվում՝ փորձարարական։»։

**Հոդված 4.** Եզրափակիչ մաս և անցումային դրույթներ.

1. Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:
2. Սույն օրենքի 1-ին հոդվածի 1-ին և 2-րդ կետերով և 2-րդ հոդվածի 2-րդ կետով նախատեսված ենթաօրենսդրական իրավական ակտերի ընդունման ժամկետ սահմանել սույն օրենքը ուժի մեջ մտնելուց հետո` տասներկուամսյա ժամկետում։